Či už ste začiatočník alebo skúsený záhradkár, výber skleníka by ste si mali dostatočne premyslieť. Najskôr je potrebné vybrať jeho budúce umiestnenie na záhrade a podľa toho potom zvoliť vhodné rozmery a tvar. Následne sa zamerajte na materiál konštrukcie aj výplne – na výber budete mať z klasického skla či polykarbonátu. Ďalej sledujte, akým spôsobom je riešené vetranie a otváranie okien a nezabudnite zohľadniť budúcu montáž. Odporúčame ukotvenie skleníka a jeho zapustenie do betónu alebo do zeme.